dh-unibe/image-text_koenigsfelden-charters-post-1500 huggingface dataset:
Königsf. 966
Staatsarchiv
AARGAU
Wir harnachbenempten Hanns Kambli,
bùrgermeister, ✳ unnd Cùnradt Äscher, seckhelmeister
unnd dess raths, Paùlùs Schùler, lanndtam̄an unnd
pannerherr zù Glarùs, ✳ unnd Heinrich Fläckhenstein, ✳
dess raths der statt Lùzern ✳ unnd der zytt lanndtvogt zù Baden inn Ergöw, ✳ bekhennendt
unnd thùnd khùndt mengklichem mit disem brief,
demnach sich ettwas spanns zùgetragen unnd gehalten
enndtwüschent ✳ wylùndt Hanns Büelers zù Diettigkon,
säligen, verlasznen erben ✳ mit bystannd dess erberen
Baschi Fischers, wonnhafft zù Diettigkon, ✳ an einem, ✳
so dann denn edlen, eernvesten, ✳ fromen, fürsichtigen,
ersammen unnd wysenn herren Batt Lùdwig vonn
Müllinen, ✳ schùltheisz, ✳ Symon Würstenberger unnd
Bernhart ✳ von Eerlach, ✳ beid dess raths, ✳ und Gallùs
Gladti, hoffmeister des gotzhùsz Küngszfelden, ✳ innam̄en der groszmächtigen, ✳ edlen, ✳ gestrenngen, ✳
from̄en, vesten, ✳ fürsichtigen, ersamen unnd wysen ✳
schùltheis unnd rath der statt Bernn, ✳ unnseren
lieben ✳ unnd gùtten fründen ✳ unnd getrüwen
lieben eydtgnossen vonn wägen irs gotzhùsz
Küngszfelden ✳ dem anndren theil, ✳ vonn
waͤgen unnd annträffent ein mannlechen zù
Diettigkonn gelägen, ✳ stosse unnderthalb ann die
lanndtstrassz ✳ unnd oberthalb ann der herren von
Wettingen güetter, da gemelte erben sambt
irem vogt unnd bystannd vermeint, sölliches
mannlechen sölle allein usserthalb der lanndtstrassz
nach ✳ bisz ann fùszwäg gonn unnd reichen, ✳ was
aber oberthalb des fùszwägs gelägen, ✳ dasselbig
Staatsarchiv
AARGAU
sye ein fry gùtt, ✳ dann vor lanngen jaren ✳ habenn
iren zwen brüeder ✳ söllich gùtt oùch geteylt, ✳ da
dann einem das mannlehen ✳ ( welliches er oùch empfanngen ), ✳ dem annderen aber das fry gùtt zù theyl
worden. ✳ zù dem so gäbe oùch söllich gùtt zweyerlei
zechenden, ✳ darby dann wol ab zùnem̄en, ✳ das söllich
gùtt allenklich wie es jetzùnder inn einer heggi begryffen ✳ nit ein mannlehen sin könne. ✳ derhalb ir
ganntz unnderthenig pitt wäre, ✳ wir welten sy obgehördter gstalt plyben ✳ unnd nit also gar vonn gemelt₎m
gùtt trenngen, ✳ diewyl sy jee unnd allwaͤgenn ✳
gehördt, ✳ das söllich stùckh ✳ unnder dem fùszwäg mannleehen ✳ was, aber oberthalb dem fùszwäg gelägen ✳ mannlehen was aber oberthalb dem fùszwäg gelägen ein
fry gùtt sin soͤlle ✳ ꝫc̄. ✳ dargegen obgenante
herren gsanndten ✳ von Bernn ✳ sampt irem hoffmeister fürgewenndt, söllicher ganntzen innfanng wie
der inn einer heggi gelägen ✳ sige mannleehen vom gotzhùsz Küngszfelden, ✳ wie dann sölliches desselbigen urbar
unnd oùch die alten leehenbrief heitter vermögen und
zùgeben. ✳ unnd mög sin, ✳ das zwen brùedern söllichs
miteinannderen unvertheilt inngehept, ✳ welliches
innen aber ann irem rechten einiche verhinderùng gebären noch bringen möge, ✳ noch vil wenniger das
zweyerlei zehenden ab gemeltem gùtt gannge, ✳ wellicher güetter man noch vil zù finden sygen. ✳ sy sprächen
oùch des ordts weder zinsz noch zehenden, ✳ sonnder allein
das mannleehen ann. ✳ unnd diewyl dann
im urbar ✳ unnd oùch inn leehen brieffen ✳ die
annstössz heitter unnd clar begriffen. ✳ so verhoffen sy by demselbigen zù plyben, ✳ darby geschützt unnd gschirmpt, es wäre dann sach, das sy
mit recht darvon erkenndt werden ✳ mit abtrag
alles erlittnen costens unnd schadens ꝫc̄. sölliches
spanns halb sy zù beydentheilen für ùnnser
gnedig unnd günstig herren ✳ der siben ordten
löblicher eydtgnosschafft rathszpotten gewissen, ✳
die selbigenn unns obgenanten vier harzuͦ verordnet, ✳ also so wir sy nit güettlich gegen einannderen
möchten vertragen, ✳ das dann wir uff denn spann
keren ✳ unnd denn oùgenschynn besichtigen wellen, ✳
wellichem bevelch wir gehorsamlich nachkommen
unnd deszhalb beid parthygen für unns genom̄en,
sy ganntz fründtlich ann kert unnd gepätten, ✳ das
sy unns verthrùwen ✳ ein güettlichen unnd fründtlichen sprùch zwüschent innen zethùn, damit das recht
erspart unnd vermitten plybe. ✳ unnd alls wir des
by beidentheilen volg unnd statt befùnden, so
habent wir inn der fründtschafft unnd güettliigkeit
zwüschent innen gesprochen unnd sprächen, ✳ das
obgemelt gùtt wie es jetzùnder inn einem infang
unnd inn einer heggi ein mannlechen sin unnd blyben
unnd dem gotzhùsz Küngszfelden gehörren und
zù diennen sölle. ✳ unnd diewyl dann zù beydentheilen ✳ ein grosser costen ufgeloùffen, ✳ denselbig₎n
sölle jeder theil usz bewegennden ursachen ann
im selbs haben unnd tragen. ✳ unnd alls wir
innen söllichen unnsern fründtlichen sprùch erscheint
unnd vorgeoffnet, habent sy denn zù halten ✳ verheissen unnd dannckhparlich uff unnd anngenom̄en.
unnd dess alles zù warem urkhùndt ,so hatt der
edel, ✳ vest, ✳ unnser obgenanter gethrüwer, lieber
lanndtvogt Heinrich Fläckhenstein sin eigen innsigl ✳ inn unnserm unnd sinem nam̄en offentlich
( ✳ doch unns unnd unnsern erben inn allwäg one
schaden ✳ ) harùnder getrùckt, der geben ist ✳
uf denn ✳ nünzehenden tag febrùarii ✳ nach
Christi gepùrt gezalt tùssent fünffhùndert
sibennzig unnd zwey jare. ✳
Staatsarchiv
AARGAU
von wegen dz min h die syben ortt ✳ dz
spennig manlechen zù Thiettiken so in
Buͤler psitztt mitt recht zù handen des
hoffs ze Kungsvelden zuͦgsprochen hend ✳
Tietigken
22
K
G ✳ 26 ✳